भारत की सर्जिकल स्ट्राइक्स के बाद पाक सेना ने आतंकी सरगनाओं को सुरक्षित जगह भेजा :  सूत्र  
भारतीय सेना की सर्जिकल स्ट्राइक्स से जुड़े कुछ और पहलू सामने आए हैं  
सर्जिकल स्ट्राइक्स के तुरंत बाद पाकिस्तान सेना ने आतंकी सरगनों को शरण दी 
स्ट्राइक्स के बाद आतंकियों के लॉन्च पैड अंदरूनी इलाकों में शिफ्ट कर दिया
भारतीय सेना द्वारा की गई सर्जिकल स्ट्राइक को पाकिस्तान नकार रहा है. रक्षा विशेषज्ञों का मानना है कि एक तो इन सबूतों को सार्वजनिक करने से पाकिस्तान पर जवाबी कार्रवाई के लिए अंदरूनी दबाव काफ़ी बढ़ेगा. सर्जिकल स्ट्राइक के सबूत पाकिस्तान के पास भी हैं. वो अपनी ओर से भी इन सबूतों को सार्वजनिक नहीं कर रहा है क्योंकि वो जानता है कि उसके लिए इसके बाद दबाव झेलना संभव नहीं होगा. सार्वजनिक होने से मौजूदा स्थिति में एस्केलेशन होगा. लड़ाई की आशंका और बढ़ जाएगी. पाकिस्तान ऐसे हालात के लिए तैयार नहीं है.